PRIJEDLOG

Na temelju članka 95. Zakona o komunalnom gospodarstvu („Narodne novine“ broj 68/18 i 110/18, 32/20, 145/24 u daljnjem tekstu: Zakon) i članka 20. Statuta Općine Tinjan (''Službene novine Općine Tinjan'' 04/17-pročišćeni tekst, 3/20, 3/21, 2/22), Općinsko vijeće Općine Tinjan, na 31. sjednici održanoj dana \_\_\_ veljače 2025. godine, donijelo je

**Odluka o izmjeni i dopuni**

**Odluke o komunalnoj naknadi Općine Tinjan**

**Članak 1.**

U Odluci o komunalnoj naknadi (''Službene novine Općine Tinjan'' broj 2/19, 7/21) članak 8. mijenja se i glasi:

''Koeficijent namjene nekretnina (Kn), ovisno o vrsti nekretnine i djelatnosti koja se obavlja, utvrđuje se kako slijedi:

|  |  |  |
| --- | --- | --- |
|  | Namjena | Koef.namj. |
| 1. | stambeni prostor   * kuća za stanovanje * kuća za odmor * apartman | 1,00 |
| 2. | garažni prostor | 1,00 |
| 3. | neizgrađeno građevinsko zemljište | 0,05 |
| 4. | poslovni prostor   * za proizvodne djelatnosti (osim poljoprivrede) * za poljoprivrednu djelatnost * za djelatnost trgovine * za ugostiteljsku djelatnost * za obrtničku djelatnost i usluge te za intelektualne usluge * telefonske centrale, niskonaponske trafostanice, objekti za mobilnu /telefoniju (antene i dr.) | 4,00  2,00  6,00  7,00  5,00  10,00 |

Koeficijent namjene za građevinsko zemljište koje služi za obavljanje poslovne djelatnosti iznosi 10% koeficijenta namjene koji je određen za poslovni prostor.''

**Članak 2.**

Ostale odredbe ostaju neizmijenjene.

**Članak 3.**

Ova Odluka stupa na snagu osmog dana od dana objave u Službenim novinama Općine Tinjan.

OPĆINSKO VIJEĆE OPĆINE TINJAN

Predsjednik Općinskog vijeća

Igor Antolović v.r.

O B R A Z L O Ž E N J E

1. ZAKONSKA OSNOVA ZA DONOŠENJE ODLUKE sadržana je u:

- članku 95. Zakona o komunalnom gospodarstvu („Narodne novine“ broj 68/18 i 110/18, 32/20, 145/24 u daljnjem tekstu: Zakon)

- članku 20. Statuta Statuta Općine Tinjan (''Službene novine Općine Tinjan'' 04/17-pročišćeni tekst, 3/20, 3/21, 2/22)

2. OSNOVNA PITANJA KOJA SE UREĐUJU ODLUKOM

Općinsko vijeće Općine Tinjan je donijelo Odluku o komunalnoj naknadi (''Službene novine Općine Tinjan'' broj 2/19, 7/21).

U članku 8. citirane Odluke stoji:

**Članak 8.**

Koeficijent namjene nekretnina (Kn), ovisno o vrsti nekretnine i djelatnosti koja se obavlja, utvrđuje se kako slijedi:

|  |  |  |
| --- | --- | --- |
|  | Namjena | Koef.namj. |
| 1. | stambeni prostor | 1,00 |
| 2. | garažni prostor | 1,00 |
| 3. | neizgrađeno građevinsko zemljište | 0,05 |
| 4. | poslovni prostor   * za proizvodne djelatnosti (osim poljoprivrede) * za poljoprivrednu djelatnost * za djelatnost trgovine * za ugostiteljsku djelatnost * za djelatnost iznajmljivanja smještaja * za obrtničku djelatnost i usluge te za intelektualne usluge * telefonske centrale, niskonaponske trafostanice, objekti za mobilnu telefoniju (antene i dr.) | 4,00  2,00  6,00  7,00  5,00/8,00  5,00  10,00 |

Koeficijent namjene za građevinsko zemljište koje služi za obavljanje poslovne djelatnosti iznosi 10% koeficijenta namjene koji je određen za poslovni prostor.

Za vlasnike i korisnike kuća za odmor, apartmana i soba za iznajmljivanje koji su fizičke ili pravne osobe u vlasništvu fizičke osobe sa prebivalištem na području Općine Tinjan u neprekidnom trajanju dužem od 20 godina te njihova djeca, pod uvjetom da imaju prebivalište na području Općine Tinjan u neprekidnom trajanju dužem od 2 godine od dana utvrđivanja obveze, utvrđuje se koeficijent namjene za poslovni prostor za djelatnost iznajmljivanja smještaja u visini od 5,00.

Za vlasnike i korisnike kuća za odmor, apartmana i soba za iznajmljivanje koji ne ispunjavaju uvjete iz prethodnog stavka utvrđuje se koeficijent namjene za poslovni prostor za djelatnost iznajmljivanja smještaja u visini od 8,00. ''

Prijedlogom Odluke o izmjeni i dopuni Odluke o komunalnoj naknadi za kuće za odmor, apartmane i sobe za iznajmljivanje utvrđuje se koeficijent namjene stambenog prostora u visini 1,00.

Izmjena je uzrokovana stupanjem na snagu Zakona o porezu na nekretnine sukladno kojem se porez obračunava samo na stambeni prostor, te je nužno izmijeniti odluku kako Općina ne bi ostala bez tog dijela prihoda,koji je do sada imala kao porez na kuće za odmor.

Jedinstveni upravni odjel